Чечня Рәсәй империяһына ҡушылғандан һуң күп тә үтмәй барон Пётр Карлович Услар чечен телен өйрәнә башлаған. Ул чечен теленең беренсе грамматикаһын яҙған, ә 1862 йылда үҙенең ярҙамсыһы Кеди Досов менән "Нахчујн ђуж ду һара"ны, беренсе чечен әлифбаһын төҙөгән. Был баҫма алфавиты, кириллицаға нигеҙләнгән булһа ла, латин һәм грузин хәрефтәрен дә ҡулланған. Шул алфавитҡа таянып, 1866 йылда Иван Алексеевич Бартоломей авторлығында тағы ла бер әлифба донъя күргән.